# Na temelju članka 109.Zakona o prostornom uređenju («Narodne novine» br. 153/13 i 65/17 114/18, 39/19, 98/19) i članka 29. Statuta Općine Bol («Službeni glasnik Općine Bol» br. 4/24.), Općinsko vijeće Općine Bol na 1 sjednici održanoj 26. 02 2024. godine, donjelo je

# ODLUKU

**O DONOŠENJU IZMJENA I DOPUNA URBANISTIČKOG PLANA UREĐENJA GROBLJA SV. LUCIJE BOL**

**I TEMELJNE ODREDBE**

**Članak 1.**

Donose se Izmjene i dopune Urbanističkog plana uređenja groblja Sv. Lucije, (u nastavku teksta Plan), kojeg je izradila 312 arhitektonska radionica d.o.o. iz Splita, u koordinaciji s nositeljem izrade Općinom Bol.

**Članak 2.**

1. Plan se donosi za prostor obuhvata određen Prostornim planom uređenja općine Bol («Službeni glasnik Općine Bol» br.8/2007), temeljem Odluke o izradi Izmjena i dopuna Urbanističkog plana uređenja groblja Sv. Lucije («Službeni glasnik Općine Bol» br. 4/2021.).
2. Plan obuhvaća prostor namjenjen izgradnji groblja, površine cca 1,2212 ha. Područje je neizgrađeno.
3. Granice obuhvata UPU-a su sukladne PPU Općine Bol i Odluci o izradi ovog UPU-a, a prikazane su u svim kartografskim prikazima Plana.

**Članak 3.**

1. Plan se temelji na smjernicama i ciljevima Prostornog plana uređenja općine Bol i Odluke o izradi. Uz uvažavanje prirodnih i drugih uvjeta, vrijednosti i stanja u prostoru, utvrđuje: osnovne uvjete korištenja i namjene, uličnu i komunalnu mrežu i smjernice za oblikovanje, korištenje i uređenje prostora.
2. Planom se utvrđuju i pokazatelji za izgradnju, uređenje i zaštitu prostora na području obuhvata, a prikazani su kartografskim i tekstualnim podacima u sklopu elaborata Plana, kao i Odredbama za provođenje.

**Članak 4.**

Plan sadržan u elaboratu « Izmjene i dopune Urbanističkog plana uređenja groblja Sv. Lucije», sastoji se od tekstualnog i grafičkog dijela, te priloga i uvezan je u Knjigu I.

# I. ODREDBE ZA PROVOĐENJE

1. **Uvjeti za određivanje i razgraničavanja površina namjene površina javnih i drugih namjena**

**Članak 5.**

Urbanistički plan uređenja groblja Sv. Lucije u Bolu ( u daljnjem tekstu Plan ), ukupne površine 1,2212 ha, utvrđuje prostorno funkcionalne sklopove prema slijedećim namjenama:

1. **G** GROBNA POLJA 7.390 m2

2. **Z** ZAŠTITNE ZELENE POVRŠINE 1.769 m2

3. **P** PARKIRALIŠNE POVRŠINE 1.840 m2

4. **D8** JAVNA I DRUŠTVENA NAMJENA-PROSTOR

ZA ISPRAČAJ 1.013 m2

5. **IS** POVRŠINE INFRASTRUKTURNIH SUSTAVA

-PJEŠAČKE KOMUNIKACIJE 200 m2

Namjena površina označena je u grafičkom dijelu elaborata: kartografski prikaz br.1 Korištenje i namjena površina (mjerilo 1:500).

Uvjeti određivanja namjene površina određeni su temeljem Prostornog plana uređenja općine Bol, temeljem značaja prostora i sukladno mogućnostima odabranog prostora.

Prostornim planom uređenja općine Bol, određena je za područje obuhvata Plana namjena: groblje.

Granice obuhvata Plana određene su i ucrtane na svim kartografskim prikazima Plana.

**Članak 6.**

Planom se utvrđuje zona grobnih polja na kojoj se predviđa izgradnja groblja.

**Članak 7.**

Planom se utvrđuje zona sa zaštitnim zelenim površinama ukupne površine 1.769 m2.

**Članak 8.**

Planom se utvrđuje zona s javnim parkirališnim površinama ukupne površine 1840 m2.

**Članak 9.**

Planom se utvrđuje zona javne i društvene namjene – prostor za ispraćaj i pogon groblja, ukupne površine 1.013 m2 na kojoj je moguća gradnja objekata mrtvačnice, odarnice, spremišta za alat za održavanje groblja i vanjskog prostora za oproštaj.

**Članak 10.**

Planom se utvrđuje zona s površinama infrastrukturnih sustava, ukupne površine 200 m2, koja predstavlja osnovnu pješačku komunikaciju groblja.

1. **Uvjeti smještaja građevina društvenih djelatnosti**

**Članak 11.**

Planom su utvrđeni detaljni uvjeti korištenja, uređenja i gradnje građevnih čestica i građevina zavisno od slijedećih elemenata:

* veličine građevne čestice,
* oblika parcele,
* horizontalnih i vertikalnih gabarita građevine ( izgrađenost ),
* ukupne brutto izgrađene površine građevne čestice,
* prometne pristupačnosti parceli i građevini,
* namjeni građevine,
* smještaju građevina na građevnoj čestici,
* oblikovanju građevina,

a prikazani su na:

* kartografskom prikazu br. 3.1 – Način i uvjeti gradnje – Način gradnje,
* kartografskom prikazu br. 3.2 – Način i uvjeti gradnje - Oblici korištenja i uvjeti gradnje,
* kvantificiranim pokazateljima u:

I obrazloženje, 2. Plan prostornog uređenja.

Na površini određenoj za građevine društvenih djelatnosti (prostor za oproštaj) potrebno je osigurati prostor «crkve na otvorenome» s nadstrešnicom, na čijem dijelu je i oltar i građevinu odarnice. Također treba planirati pristupnu pješačku komunikaciju, ispod kojeg su mrtvačnica, sanitarni i skladišni prostori, vertikalnu komunikaciju – stubište i platformu za invalide.

* 1. **Veličina i oblik građevnih čestica (izgrađenost, iskorištenost i gustoća izgrađenosti)**

**Članak 12.**

Planom je utvrđeno da su veličina i oblik građevnih čestica dani u kartografskom prikazu br.4: Uvjeti gradnje.

Građevne parcele se formiraju od postojećih katastarskih čestica.

Formirane građevne parcele označene su brojevima od 1 do 3. Površine građevina su očitane prema topografsko-katastarskom planu u mjerilu 1:500 te podliježu manjim korekcijama.

oznaka građ. br. katastarske površina građ.

parcele čestice parcele cca m2 kig kis

br. 1 1.940

br. 2 6.061

br. 3 4.211

* 1. **Veličina i površina građevina (ukupna netto izgrađena površina građevine, visina i broj etaža)**

**Članak 13.**

Planom su utvrđeni detaljni uvjeti korištenja, uređenja i gradnje građevnih čestica i građevina zavisno od slijedećih elemenata:

* veličine građevne čestice,
* oblika parcele,
* koeficijenta izgrađenosti (kig),
* koeficijenta iskorištenosti (kis),
* prometne pristupačnosti parceli i građevini,
* namjeni građevine,
* smještaju građevina na građevnoj čestici,
* oblikovanju građevina,

a prikazani su na:

- kartografskom prikazu br. 3.1 – Način i uvjeti gradnje – Način gradnje,

- kartografskom prikazu br. 3.2 – Način i uvjeti gradnje - Oblici korištenja i uvjeti gradnje,

* kvantificiranim pokazateljima u:

I obrazloženje, 2. Plan prostornog uređenja.

Planom je utvrđeno da su veličina i oblik građevnih čestica dani u kartografskom prikazu br.3.2: Način i uvjeti gradnje - Oblici korištenja i uvjeti gradnje,

Građevne parcele se formiraju od postojećih katastarskih čestica.

Formirane građevne parcele označene su brojevima od 1 do 3.

Površine građevina su očitane prema topografsko-katastarskom planu u mjerilu 1:500 te podliježu manjim korekcijama.

Za građevine se primjenjuju slijedeći uvjeti:

kig – odnos izgrađene površine zemljišta pod građevinom i ukupne površine građevne čestice (zemljište pod građevinom je vertikalna projekcija svih zatvorenih dijelova građevine na građevnu česticu).

kis - odnos ukupne (brutto) izgrađene površine građevine i površine građevne čestice.

Visina građevine mjeri se od konačno zaravnatog i uređenog terena uz pročelje građevine na njegovom najnižem dijelu do gornjeg ruba stropne konstrukcije zadnjeg kata.

Namjena površina utvrđena je u kartografskom prikazu br. 1 – Detaljna namjena površina.

Smještaj građevine na građevinskim parcelama dan je u kartografskom prikazu br. 4, Uvjeti gradnje.

Planom je utvrđeno da je smještaj građevine na građevinskim parcelama dan u kartografskom prikazu br. 4, Uvjeti gradnje.

Planom je utvrđeno da je na kartografskom prikazu br. 3.2 – Način i uvjeti gradnje – Oblici korištenja i uvjeti gradnje, utvrđena maksimalna površina unutar koje se može razviti tlocrt građevine, i na kartografskom prikazu br. 3.1 – Način i uvjeti gradnje – Način gradnje, utvrđena maksimalna površina unutar koje se može razviti tlocrt građevine kao i katnost, kota prizemlja i maksimalna visina vijenca.

Građevinska linija S=0 m (potporni zid)

**Parcela br. 2**

Prostor za oproštaj:

- «crkva na otvorenome» površina partera max. 700 m2, kota poda cca 48,50 m n.m.;

- natkriveni dio, nadstrešnica površina min. 150 m2, max. 200 m2, visina nadstrešnice max. 8,0 m;

- odarnica, površina max 50 m2, katnost prizemlje, visina max. 4,7 m;

- „Zid“ koji se sastoji od vertikalnih i horizontalnih čeličnih konstruktivnih elemenata ispunjen čeličnom mrežom ispred kamenog pokosa dimenzija cca 36,0 m dužine i cca 4,5 m visine,

- most površine min 100 m2,

- ispod natkrivenog dijela oltar.

Pješački pristup, ispod kojeg su mrtvačnica i sanitarni prostori :

* pristupni most min. 90 m2 max 120 m2, stubište, kota poda cca

51,90 m n.m.;

* mrtvačnica, sanitarni i skladišni prostori min. 30 m2 max 40 m2, visina

max 3,7 m;

* vertikalne komunikacije – stubište i platforma za osobe s invaliditetom max 26

m2.

Grobna polja

Parcela br. 3

Grobna polja

* 1. **Namjena građevina**

**Članak 14.**

Planom je utvrđena namjena površina u kartografskom prikazu br. 3.2 – Način i uvjeti gradnje – Oblici korištenja i uvjeti gradnje

broj građevne parcele namjena građevine

br. 1 parkiralište

br. 2 grobna polja, prostor za oproštaj

s odarnicom, mrtvačnica, WC

br. 3 grobna polja

* 1. **Smještaj građevine na građevnoj čestici**

**Članak 15.**

Planom je utvrđeno da je smještaj građevine na građevinskim parcelama dan u kartografskom prikazu br. 3.2, Način i uvjeti gradnje – Oblici korištenja i uvjeti gradnje.

* 1. **Oblikovanje građevina**

**Članak 16.**

Planom je utvrđeno oblikovanje građevina **na parceli broj 2** (mrtvačnica i odarnica). Most kojim se pristupa prostoru za oproštaj ujedno je dijelom krov građevine u kojoj je mrtvačnica i sanitarni prostori. Ograde na mostu su transparentne. Ploha mosta je ravna.

Na most se vezuju vertikalne komunikacije, jednokrako stubište s podestom i platforma za osobe s invaliditetom.

Prostor «crkve na otvorenome» predstavlja ujedno i «vrata» ka grobnim poljima, jer se preko otvorenog prostora za oproštaj ostvaruje komunikacija ka groblju. Prostor je dijelom natkriven ~~čeličnom~~ nadstrešnicom koju pridržavaju stupovi. Ispod nadstrešnice planirati oltar.

Odarnica koja je samo manjim dijelom ispod nadstrešnice, od translucentnog je materijala.

„Zid“ postavljen sa sjeverne strane ispred kamenog pokosa nastalog iskopom, sastoji se od čeličnih konstruktivnih elemenata ispunjenih čeličnom mrežom.

Na popločanom parteru značajan element su bjelogorična stabla koja omogućuvaju hlad u toplom dijelu godine.

Prostor za oproštaj predstavlja zapravo crkvu na otvorenome za vjerske obrede odnosno vanjski prostor za oproštaj od preminule osobe.

Parter vanjskog prostora, rampe grobnih polja, planiran je od nabijenog tucanika kao završni sloj.

Armiranobetonski podzidi na grobnim poljima oblažu se kamenim pločama.

* 1. **Uređenje građevnih čestica**

**Članak 17.**

Planom se utvrđuje obveza uređivanja prostora građevnih čestica samo u skladu s namjenom utvrđenom u kartografskom prikazu u mj. 1:500 ( list br.1 ) – Korištenje i namjena površina.

Uređena zelena površina ostvarit će se sadnjom visokog raslinja i grmova autohtonog dalmatinskog bilja. Propisuje se izrada hortikulturnog projekta groblja.

Pojedina polja groblja treba urediti sadnjom grmova prema hortikulturnom uređenju a posebnu pozornost treba posvetiti potpornim zidovima koje treba zazeleniti puzavicama.

Oko cijelog groblja planirane su ograde od kamenog suhozida.

1. **Uvjeti uređenja odnosno gradnje, rekonstrukcije i opremanja prometne, telekomunikacijske i komunalne mreže s pripadajućim objektima i površinama**

**Članak 18.**

Planom se utvrđuje da se svi infrastrukturni zahvati na području Plana moraju obavljati tako da se prethodnim istraživanjima osigura ispravnost zahvata i onemogući narušavanje kakvoće tala bilo kakvim oštećenjima ili onečišćenjima.

U slučaju da se otkrije da preko planirane građevne parcele prolaze neki, do sada nepoznati, podzemni infrastrukturni vodovi, potrebno ih je preseliti uz obvezatno geodetsko snimanje tako predložene trase i njeno ucrtavanje u katastarske karte.

* 1. **Uvjeti gradnje, rekonstrukcije i opremanja cestovne i ulične mreže**

**Članak 19.**

Sastavni dio plana je idejno rješenje parkirališta s 46 parkirališnih mjesta. Nagib pristupa parkiralištu s prometnice ne smije prijeći 12% radi osiguranja pristupa vatrogasnih vozila.

**3.2. Uvjeti gradnje, rekonstrukcije i opremanja ostale prometne mreže**

**Članak 20.**

Planom se utvrđuje da će se cjelokupna prometna mreža u obuhvatu Plana graditi i opremati u skladu s mogućnostima općine Bol i u skladu s rješenjima Plana danim u tekstualnom dijelu, poglavlje 2.3 i u Kartografskom prikazu broj 2.1 PROMETNA MREŽA.

Planom je dano idejno rješenje planirane pješačke prometnice na području obuhvata i onih koji se na njih nadovezuju.

* 1. **Uvjeti gradnje, rekonstrukcije i opremanja komunalne infrastrukturne mreže i radova unutar prometnih i drugih javnih površina**

**Članak 21.**

Planom se utvrđuje izgradnja vodovodne mreže koja se veže na postojeću mrežu u svemu prema kartografskom prikazu ( list br.2.3 ) – Komunalna infrastruktura – vodoopskrba. U neposrednoj blizini područja koje obuhvaća ovaj plan, položen je cjevovod profila 120 mm. Vodoopskrbu unutar Plana zbog izgradnje hidrantske mreže treba osigurati iz druge vodoopskrbne zone naselja, vodospreme Bol 2 čija kota dna iznosi 122 m n.m. Potrebna je dogradnja dionice vodoopskrbnog cjevovoda druge visinske zone u Ulici hrvatskih domobrana i David cesti, duljine cca 380 m, izvan obuhvata ovog Plana.

Vodovodna sanitarna mreža treba se izgraditi tako da se planira cjevovod NO 25, čime će se osigurati uredno napajanje građevina vodom.

U čvorovima glavnog cjevovoda, na mjestima priključaka na njega, predvidjeti ugradnju ventila-zasuna radi mogućnosti isključivanja pojedinih dionica u slučaju potrebe.

Razvod vodovodne instalacije za potrebe održavanja groblja izraditi od polietilenskih cijevi visoke gustoće, spajanih elektrofuzijskim spojnicama. Priključke na pojedine potrošače izvesti od čeličnih pocinčanih cijevi. Na glavnim račvanjima cjevovoda predvidjeti betonska okna s kuglastim ventilima za mogućnost isključivanja pojedine grane iz uporabe.

Prema uvjetima MUP-a predviđa se i izgradnja vanjske protupožarne hidrantske mreže u granicama zahvata.

Razvod hidrantske instalacije izraditi od polietilenskih cijevi visoke gustoće za radni tlak 16 bara, spajanih elektrofuzijskim spojnicama.

Vodovodne cijevi položiti na dubini od 100 cm.

Priključni cjevovod do vodomjera predvidjeti od vodovodnih cijevi iz ductila. Na priključku predvidjeti ugradnju vodomjernog okna s vodomjerom za mjerenje utroška vode posebno za potrebe groblja i posebno za hidrantski vod.

**Članak 22.**

Planom se utvrđuje izgradnja kanalizacijske mreže u svemu prema kartografskom prikazu br. 2.4 – Komunalna infrastruktura – odvodnja otpadnih voda.

Oborinsku vodu i vodu iz drenažnog sustava odvesti oborinskom kanalizacijom kao zasebni sustav odvodnje. Prije izlijevanja u upojni bunar, vodu s parkirališta tretirati preko odvajača-separatora ulja. Kao recipijent za kišne otpadne vode predvidjeti upojni bunar. Upojni bunar locirati na bazi geomehaničkog izvještaja da upojnost terena bude što povoljnija.

Kanalizacijsku mrežu izgraditi od PVC cijevi za uličnu kanalizaciju s povećanom debljinom stijenke. Cijevi položiti u zemljani rov sukladno standardima i preporukama proizvođaća. Planirati nepropusnu sabirnu jamu.

**Članak 23.**

Planom se utvrđuje izgradnja elektroenergetske infrastrukture i to niskonaponske električne kabelske mreže priključenjem na postojeću niskonaponsku mrežu izvan obuhvata ovog Plana. U neposrednoj blizini obuhvata plana, planira se zamjenska transformatorska stanica.

Za napajanje električnom energijom planiranih objekata potrebno je izvršiti slijedeće:

-Izgraditi kabelski rasplet niskog napona za napajanje planiranih ormara, polaganjem kabela 1 kV, tip XP00-A4x25 mm2.

-ugraditi na prikladnom KPMO-1, razdjelni RP I razdjelnike KRO.

-dubina kabelskih kanala iznosi 0,8 m u slobodnoj površini.

-širina kabelskih kanala iznosi 40 cm.

-prilikom polaganja kabela po cijeloj dužini kabelske trase obavezno se polaže uzemljivačko uže Cu 50mm2.

**6. Uvjeti i način gradnje**

**Članak 24.**

## Planom se utvrđuje da je prilikom projektiranja i izvođenja radova potrebno ispuniti sve uvjete izgradnje građevina i uređaja propisane Zakonom o prostornom uređenju, Zakonom o gradnji, te posebne uvjete proizašle iz drugih zakona i to:

* Za odvodnju manipulativnih površina predviđa se uspostavljanje oborinske kanalizacije, koja se prije ispuštanja u tlo tretira u odvajaču masnoća.
* Prije početka građenja potrebno je ishoditi vodopravne uvjete i vodopravnu suglasnost ( Zakon o vodama, čl. 126, st. 1 )
* Prije početka građenja potrebno je ishoditi sanitarnu suglasnost.
* Prije početka građenja potrebno je ishoditi elektroenergetsku suglasnost.

1. Pri projektiranju mjere zaštite od požara , kod donošenja dokumenata prostornog uređenja, voditi računa posebno o:

- mogućnosti evakuacije i spašavanja ljudi, životinja i imovine;

- sigurnosnim udaljenostima između građevina ili njihovom požarnom

odjeljivanju;

- osiguranju pristupa i operativnih površina za vatrogasna vozila;

- osiguranju dostatnih izvora vode za gašenje, uzimajući u obzir postojeća i

naselja, građevine, postrojenja i prostore te njihova požarna opterećenja i

zauzetost osobama.

1. Mjere zaštite od požara projektirati u skladu s pozitivnim hrvatskim i

preuzetim propisima koji reguliraju ovu problematiku, a u dijelu posebnih

propisa gdje ne postoje hrvatski propisi koriste se priznate metode proračuna i modela.

Posebnu pozornost obratiti na:

- Pravilnik o uvjetima za vatrogasne pristupe (NN 35/94, 142/03);

- Pravilnik o otpornosti na požar i drugim zahtjevima koje građevine moraju

zadovoljavati u slučaju požara (NN 29/13, 87/15);

- Pravilnik o hidrantskoj mreži za gašenje požara (NN 08/06)

1. U slučaju da će se u objektima stavljati u promet, koristiti i skladištiti zapaljive tekućine i plinovi potrebno je postupiti sukladno odredbama članka 11. Zakona o zapaljivim tekućinama i plinovima (NN 108/95, 56/2010.).

**8. Mjere provedbe plana**

**Članak 25.**

Planom je utvrđena faznost provedbe Plana. Kao preduvjet realizaciji plana je izgradnja infrastrukture ( vodovoda, kanalizacije i elektroopskrbe).

1. **Mjere sprječavanja nepovoljna utjecaja na okoliš**

**Članak 26.**

Planom se utvrđuje da je planiranom izgradnjom komunalne infrastrukture i hortikulturnim i parternim uređenjem, poštivanjem postojećih zakona i propisa, ostvarena najvažnija mjera sprječavanja nepovoljna utjecaja na okoliš.

Na promatranoj lokaciji ne postoji problem vezan za zaštitu izvorišta pitke vode, odnosno sanitarnih zona zaštite.

Radi sprječavanja negativnih utjecaja komunalne infrastrukture na okoliš poduzete su slijedeće mjere:

* odabran je odgovarajući sustav kanalizacije,
* odabran odvajač masnoća prije upuštanja oborinske kanalizacije u tlo,
* osigurana kvalitetna vodoopskrba.

Osim uobičajenih mjera zaštite predviđenih zakonima i standardima za ovakav tip i namjenu objekta, ne postoje karakteristične vrijednosti koje bi trebalo posebno zaštititi.

Svojom brojnošću i samom činjenicom fizičke prisutnosti u gotovo svim dijelovima zone plana, elektroprivredni objekti automatski negativno doprinose općem korištenju i oblikovanju prostora, koje nažalost nikakvim mjerama nije moguće potpuno eliminirati, već ih je primjenom odgovarajućih tehnologija i tehničkih rješanja moguće svesti na manje i prihvatljivije iznose, što je primjenjeno i u ovom rješenju sustava elektroopskrbe u maksimalno mogućem opsegu.

U tom kontekstu mogu se navesti najvažnije mjere spriječavanja nepovoljnih utjecaja na okoliš:

Niti jedan od postojećih i planiranih elektroprivrednih objekata na području obuhvata plana nije iz skupine tzv. aktivnih zagađivača prostora.

Primjenom kabelskih (podzemnih) vodova višestruko se povećava sigurnost napajanja potrošača, uklanja se opasnost od dodira vodova pod naponom i uklanja se vizualni utjecaj nadzemnih vodova na okoliš.

Primjenom kabelskih razvodnih ormarića (RO) i kabelskih priključnih ormarića izrađenih od poliestera bitno se produljuje njihov vijek trajanja, poboljšava vizualna prihvatljivost i povećava sigurnost od opasnih napona dodira.

Sve pasivne metalne dijelove vodova i postrojenja bez obzira na vrstu lokacije treba propisno uzemljiti i izvršiti oblikovanje potencijala u neposrednoj blizini istih kako bi se eliminirale potencijalne opasnosti za ljude i životinje koji povremeno ili trajno borave u njihovoj blizini.

III PRIJELAZNE I ZAVRŠNE ODREDBE

**Članak 27.**

(1) Elaborat Izmjena i dopuna UPU-a sačinjen je u 5 izvornika ovjerenih pečatom Općinskog vijeća Općine Bol i potpisom predsjednika Općinskog vijeća koji se čuvaju u:

-Pismohrani Općinskog vijeća Općine Bol;

-Jedinstvenom upravnom odjelu Općine Bol;

-Javnoj ustanovi–Zavod za prostorno uređenje Splitsko–dalmatinske županije;

-Upravnom odjelu za prostorno uređenje Splitsko-dalmatinske županije sjedište Split;

-Ministarstvu prostornog uređenja, graditeljstva i državne imovine.

(2) Plan je izrađen i u digitalnom obliku dwg i pdf formata.

(3) Uvid u elaborat Izmjena i dopuna UPU-a te pribavljanje ovjerene preslike dijelova elaborata (tekstualni i grafički dio) može se izvršiti u Općini Bol, Loža 15, 21420 Bol.

**Članak 28.**

Ova Odluka stupa na snagu osmog dana od dana objave u «Službenom glasniku Općine Bol».

Klasa:

Ur. Broj:

U Bolu, veljača 2024. godine

PREDSJEDNICA OPĆINSKOG VIJEĆA

Nataša Paleka Jakšić